**

 maturantski ples 2022

# **Izvedba (datum):**

*marec/april 2022*

# **Razredi (število dijakov):**

GIMNAZIJA: 4. A (28) , 4. B (25), 4. C (26), 4. D (28), 4. E (27)

PREDŠOLSKA VZGOJA: 4. AV (29), 4. BV (31)

# **Kraj:**

Univerzitetni športni center Leona Štuklja, Koroška cesta 130, 2000 Maribor

# **Ponudba:**

**Ponudba mora zajeti:**

* vsaj dva izbirna paketa s ceno po osebi (aperitiv, pijača (predlogi) in večerja (predlogi večerje/samopostrežnega/hladnega bifeja, ki vključujejo tudi brezmesno ponudbo), torta in jutranje okrepčilo);
* plesne vaje v obsegu vsaj 30 šolskih ur na različnih lokacijah;
* brezplačne plesne vaje za zunanje plesne partnerje;
* najmanj 3 spoznavna srečanja za dijake, ki še nimajo plesalca;
* pripravljen program z minimalno devetimi (9) različnimi plesi v svečanem delu;
* razvedrilni del z glasbeno skupino (predlogi glasbenih skupin);
* organizacija in vodenje plesnega dela programa;
* prostorska ureditev dvorane (okrogle mize, prevleke za stole), dekoracija, plesišče;
* naprsniki, konfeti in zapestnice;
* vabila za maturante in vse delavce šole;
* predlogi video zapisa maturantskega plesa in fotografij;
* fotografije za razrednike;
* logistične službe (tehnično osebje, zunanje in notranje varovanje – varnostna služba);
* miza za profesorski zbor;
* šopki za razrednike in ravnateljico;
* ozvočenje, osvetlitev, video projekcija na zaslonih;
* organizacija in vodenje prireditve (predlogi za zunanjega povezovalca prireditve);
* reference izvedenih maturantskih plesov v zadnjih 3 letih in pozitivne izkušnje ob sodelovanju s III. gimnazijo Maribor;
* upoštevanje predlogov šole (dijaki, razredniki, mentorici);
* način povračila stroškov zaradi morebitne odpovedi plesa.

**Iz ponudbe mora biti jasno razvidna;**

* **cena na maturanta;**
* **cena na soplesalca, ki je dijak III. gimnazije Maribor;**
* **cena na soplesalca, ki ni dijak III. gimnazije Maribor;**
* **cena na odraslo osebo in otroke;**
* **način plačila.**

**Najnižja cena ponudnika ni pogoj za izbiro organizatorja mat. plesa 2022.**

# **Postopek izbire:**

 **Vaše ponudbe pričakujemo najkasneje do torka, 28. 9. 2021.**

Na kuverto pripišite **MATURANTSKI PLES 2022 – NE ODPIRAJ**. K ponudbi lahko na zgoščenki ali ključku priložite še video ali slikovno predstavitev vašega že izvedenega plesa ali ideje izvedbe (do 5 minut).

Ponudbe zaradi trenutnih okoliščin ne morete dostaviti osebno.

Komisija za maturantski ples 2022 bo v četrtek, 30. 9. 2021, odprla ponudbe in jih pregledala. Istega dne bomo izbranega ponudnika pisno obvestili.

V podpis bomo izbranemu ponudniku poslali pogodbo, s katero se bo ta zavezal, da bo izpolnil ponudbo, na osnovi katere je bil izbran za organizatorja maturantskega plesa 2022.

**V primeru neposrednega agitiranja med dijaki v šoli ali izven šolskega prostora oz. izvajanja nelojalne konkurence bomo ponudnika izločili. Ponudb, ki ne bodo ustrezale naštetim zahtevam, komisija ne bo obravnavala.**

**Izbira je v pristojnosti komisije in je dokončna. Pritožba ni mogoča.**

 Predsednica komisije za mat. ples 2022

 Maja Čelan, prof.